b'\n_START_ARTICLE_\nVila Barbaro\n_START_SECTION_\nIstorija\n_START_PARAGRAPH_\nVila buvo pastatyta apie 1557-1561 m. pagal architekto Andrea Palladio projekt\xc4\x85 jo draug\xc5\xb3, Venecijos aristokrat\xc5\xb3 Barbaro \xc5\xa1eimai prie Mazero miestelio Venete. Vila buvo suplanuota ne tik, kaip provincijos aristokrat\xc5\xb3 poilsio vieta, bet kaip ir vynininkyst\xc4\x97s verslo centras. Joje ir dabar yra r\xc5\xabsiai, kuriuose brandinamas Mazero vynas._NEWLINE_Vila suprojektuota \xc5\xbeemo profilio, kad der\xc4\x97t\xc5\xb3 prie vietos kra\xc5\xa1tovaizd\xc5\xbeio. 1561-62 m. Paolas Veronez\xc4\x97 joje atliko vidini\xc5\xb3 erdvi\xc5\xb3, 6 kambari\xc5\xb3, dekor\xc4\x85, kuriame dominuoja iliuzionistin\xc4\x97s detal\xc4\x97s. Vilos architekt\xc5\xabrines vidaus detales, numanoma, k\xc5\xabr\xc4\x97 skuptorius Alessandro Vittoria. Apie 1580 m. Andrea Palladio suprojektavo Barbaro \xc5\xa1eimos koply\xc4\x8di\xc4\x85 (tempietto) prie vilos. Manoma, kad tai buvo vienas paskutini\xc5\xb3j\xc5\xb3 architekto projekt\xc5\xb3._NEWLINE_1850 m. vil\xc4\x85 \xc4\xafsigijo pramoninkas Sante Giacomelli, kuris organizavo jos atnaujinim\xc4\x85 ir restauracij\xc4\x85. 1934 m. j\xc4\x85 \xc4\xafsigijo grafas Giuseppe Volpi di Misurata savo dukteriai Marina. Ir \xc5\xa1iuo metu joje gyvena \xc5\xa1eimos palikuonys.'